stanford-oval/wikipedia huggingface dataset:
โบรอน
อุตสาหกรรมการผลิต > แนวโน้มการตลาด

ค.ศ.2014มีปริมาณการผลิตแร่ทั่วโลก 3.72ล้านตันและ1.77ล้านตันผลิตที่ประเทศตุรกี ปีค.ศ.2008 ปริมาณการผลิตของโบเรตทั่วโลกต่ำกว่า 2.00 ล้านตันต่อปี แต่ปีค.ศ.2012 เพิ่มขึ้นถึง 2.20 ล้านตันต่อปี ปีค.ศ.2015 กรมสำรวจธรณีของU.S. รายงาน Mineral Commodity Summaries คาดว่าปริมาณอุปสงค์ของโบเรตจะเพิ่มขึ้นอย่างต่อเนื่องเนื่องจากการเพิ่มขึ้นของอุปสงค์ในเอเชียและอเมริกาใต้ และในยุโรป เกณฑืการก่อสร้างเข้มงวดขึ้นเพื่อประหยัดพลังงานและแก้ไขปํญหาโลกร้อน จึงอุปสงค์ของโบรอนเพื่อผลิตกระจกกันร้อนจะเพิ่มขึ้น อุปสงค์เพิ่มขึ้นดังกล่าวนี้ทำให้การผลิตโบเรตทั้วโลกเพิ่มขึ้นตามด้วย
แร่ธาตุหลักๆที่นิยมใช้ในอุตสาหกรรมคือ แร่ Colemanite, แร่ Ulexite, แร่ Kernite, และบอแรกซ์ 4แร่นี้เป็นสารตั้งต้นในการผลิตโบรอนถึงร้อยละ 90 ของทั้งหมด แร่ธาตุเหล่านี้แยกหน้าที่การผลิตโดยปริมาณโซเดียมในแร่ อย่างเช่น แร่ Ulexite, บอแรกซ์ เป็นสารตั้งต้นของโบเรต, โซเดียมเตตระโบเรตตามลำดับ หนึ่งในผลิตภัณฑ์จากโบรอนมีแก้ว โบรอนที่นำไปในต้องมีปริมาณโซเดียมต่ำจึงนิยมใช้แร่ Colemanite ที่เป็นเกลือแคลเซียม อีก 3 แร่เป็นเกลือโซเดียม แต่แร่ Colemanite มีสารเจือปนเป็น อาร์เซนิก ปริมาณมากจึงปัจจุบันมีปัญหากำจัดเนื่องจากเกณฑ์เข้มงวดขึ้น ยกตัวอย่างเช่น บริเวณเมือง Magdalena รัฐนิวเม็กซิโก สหรัฐอเมริกามีแร่ Colemanite คุณภาพสูงแต่ด้วยปัญหาอาร์เซนิกจึงมีการเลื่อนก่อสร้างเหมืองแร่หลายครั้ง ปัญหาอาร์เซนิกนี้เป็นหนึ่งในสาเหตูทำให้อุปทานการผลิตลดลง
ผู้ผลิตรายใหญ่ของโบรอนมี 2 บริษัทคือ บริษัท Rio Tinto Group ในสหรัฐอเมริกา และ รัฐวิสาหกิจ Eti Mine Works ของตุรกี Rio Tinto ผลิตบอแรกซ์และแร่ Kerniteจากเหมืองที่รัฐแคลิฟอร์เนีย ในปีค.ศ.2012 ผลิตโบรอนร้อยละ 25 ของทั่วโลกจากเหมืองนี้  Eti มีสิทธิ์ขุดแร่โบรอนทั้วประเทศตุรกีและปีค.ศ.2012 ผลิตโบรอนประมาณร้อยละ 50 ของทั่วโลก ในประเทศจีนคาดว่ามีแร่โบรอนอยู่ 32.00ล้านตัน แต่แร่ที่พบในอเมริกาและตุรกีมี B2O3 อยู่ร้อยละ 25-30 ส่วนแร่ที่พบในประเทศจีน้ป็นแร่ที่ด้อยคุณภาพ มี B2O3 อยู่ร้อยละ 8.4 ประเทศจีนจึงเพิ่มปริมาณโซเดียมเตตระโบเรตนำเข้า100เท่าในระหว่างปี 2000 ถึง 2005 เพื่อตอบสนองความต้องการโบเรตที่มีคุณภาพสูง ในช่วงเวลาเดียวกันปริมาณโบเรตนำเข้าเพิ่มขึ้นร้อยละ 28 ต่อปี  Mineral Commodity Summaries (2015) ที่กรมสำรวจธรณีของU.S. รายงาน คาดว่า ประเทศจีนเพิ่มปริมาณนำเข้าอย่างต่อเนื่องหลังปี 2015
การนำไปใช้ประโยชน์

ไม่ค่อยนิยมใช้ธาตุโบรอนอย่างเดียวแต่นิยมใช้เป็นรูปสารประกอบและโลหะผสมต่าง ๆ
กรณีใช้ในชีวิตประจำวันนิยมใช้ในรูป โบเรตและบอแรกซ์ บอแรกซ์ใช้เป็นสารตั้งต้นในการผลิตแก้ว วัตถุกันเสีย ตัวรีดิวซ์ของโลหะ สารการเชื่อม สารบดวาว และสารควบคุมไฟต่าง ๆ ในการโรงเรียนบางครังมีการทดลองสร้างสไลม์ด้วยบอแรกซ์และผงซักฟอก เกลือโบเรตและเกลือเปอร์โบเรตใช้เป็นสารล้างตา ยาบริเวณช่องปาก สารกำจัดแมลงสาบต่าง ๆ
การนำไปใช้ประโยชน์ > แก้วและเซรามิก

แก้วเป็นผลิตภัณฑ์หลักของโบรอน ร้อยละ 60 ของปริมาณบริโภคในปี 2011 ใช้เพื่อการผลิตแก้วรวมเส้นใยแก้ว แก้วโบโรซิลิเกตทั่วไปมีส่วนผสมของโบรอนออกไซด์อยู่ร้อยละ 5–30 มีสัมประสิทธิ์การขยายตัวจากความร้อนต่ำจึงทนทานต่อความร้อน อีกทั้งเมื่อผสมโบรอนในแก้วจะเพิ่มสภาพคล่องของเหลวดังนั้นพิ่มประสิทธิภาพในการผลิตแก้ว เครื่องหมายการค้าหลักของแก้วโบโรซิลิเกตมี Pyrex และ Duran จากความสมารถทนทานต่อความร้อนนิยมใช้เป็นอุปกรณ์การทดลอง อุปกรณ์ทำอาหาร จานทนความร้อน
เส้นใยโบรอนมีน้ำหนักเบาและแข็งแรงจึงใช้เป็นสารเพิ่มความแข็งแรงของวัสดุผสมอย่างพลาสติกผสมเส้นใย นิยมใช้เป็นโครงสร้างในด้านการบินและอวกาศ ในชีวิตประจำวันใช้ในด้านกีฬาอย่างไม้กอล์ฟ เบ็ดตกปลา ยังใช้เป็นวัสดุฉนวนและวัสดุทนไฟ ร้อยละ 45 ของปริมาณบริโภคโบรอนใช้เพื่อผลิตเส้นใยแก้ว เส้นใยแก้วนี้ผลิตโดยนำโบรอนทับซ้อนบนเส้นใยทังสเตนด้วยวิธี chemical vapor deposition
การนำไปใช้ประโยชน์ > เครื่องเสียง

มีความหนาแน่นต่ำ ค่ามอดูลัสของยังสูง และความเร็วเสียงเร็วถึง 16,200 m/s ซึ่งเป็น 2.6 เท่าของอะลูมิเนียมจึงเหมาะสำหรับวัสดุเครื่องเสียงมากกว่าเบริลเลียมแต่มีจุดเดือดสูงและมีความยืดหยุนต่ำมากจึงเป็นวัสดุที่แปรยาก เริ่มมีการใช้หลังทศวรรษที่ 1980
เข็มเครื่องเล่นจานเสียงของ Denon, Audio-Technica
Diatone ใช้โบรอนคาร์ไบด์เป็นแผ่นสั่นในลำโพงเสียงสูง-กลาง
การนำไปใช้ประโยชน์ > สารกึ่งตัวนำ

โบรอนใช้เป็นสารเร่งสารกึ่งตัวนำอย่างซิลิคอน เจอร์เมเนียม ซิลิคอนคาร์ไบด์ โบรอนมีวาเลนซ์อิเล็กตรอนอยู่ 3 จึงเป็นโฮลในการเคลื่อนย้ายอิเล็กตรอนจากธาตุโฮสท์ที่มี 4 อิเล็กตรอนอย่างซิลิคอนดังนั้นสร้างสารกึ่งตัวนำประเภทพี วิธีเร่งด้วยโบรอน เดิมใช้กระจายอะตอมในอุณหภูมิสูง วิธีนี้สามารถใช้สารตั้งต้นเป็นโบรอนออกไซด์ที่เป็นของแข็ง โบรอนไตรโบรไมด์ที่เป็นของเหลว,และโบรอนไตรฟลูออไรด์หรือไดโบเรนที่เป็นแก๊สได้ แต่หลังทศวรรษที่1970นิยมใช้วิธีฉีดไอออนที่ใช้โบรอนไตรฟลูออไรด์ โบรอนไตรคลอไรด์เป็นสารประกอบที่สำคัญในการผลิตการกึ่งตัวนำแต่ไม่ได้ใช้เป็นสารเร่ง แต่ใช้ในการสลักด้วยพลาสมาของโลหะและโลหะออกไซด์
การนำไปใช้ประโยชน์ > แม่เหล็ก

โบรอนเป็นหนึ่งในธาตุที่ประกอบแม่เหล็กนิโอดิเมียมซึ่งเป็นแม่เหล็กถาวรที่แรงที่สุด มีโบรอนอยู่ประมาณร้อยละ 1 ในแม่เหล็กนิโอดิเมียม แม่เหล็กนิโอดิเมียมนิยมใช้ในอุปกรณ์อิเล็กทรอนิกส์ ระบบกราฟิกส์ในการแพทย์เช่นการสร้างภาพด้วยเรโซแนนซ์แม่เหล็ก มอเตอร์และตัวกระตุ้นให้ทำงานขนาดเล็กเช่น ฮาร์ดดิสก์ เครื่องเล่นซีดี เครื่องเล่นดีวีดีใช้แม่เหล็กนิโอดิเมียมเพื่อให้ระบบอ่านข้อมูลเล็กลง และใช้แม่เหล็กนิโอดิเมียมในลำโพงให้ขนาดเล็กลงกับโทรศัพท์มือถือ
การนำไปใช้ประโยชน์ > พลังงานนิวเคลียร์

ในไอโซโทปของโบรอน 10B มีพื้นที่ดูดกลืนนิวตรอนขนาดใหญ่ ใช้สมบัตินี้เป็นแท่งควบคุมในเตาปฏิกรณ์เพื่อดูดนิวตรอน โบเรตที่เป็นสารประกอบใช้ผสมลงในน้ำหล่อเย็นปฐมภูมิของเตาปฏิกรณ์แบบเพิ่มความดันเพื่อควบคุมปฏิกิริยา ใช้โลหะผสมโบรอนในภาชนะเก็บสารกัมมันตรังสี
การนำไปใช้ประโยชน์ > สิ่งมีชีวิต

เป็นหนึ่งในธาตุต้องการของพืชและร้อยละ 98 อยู่ในผนังเซลล์จึงคาดว่าเกี่ยวข้องกับการสังเคราะห์ผนังเซลล์ การรักษาผนังเซลล์ การส่งออกน้ำตาลผ่านเยื่อหุ้มเซลล์ การสังเคราะห์กรดนิวคลีอิก เป็นโคเอนไซม์ แต่ยังไม่ชัดเจน สารที่นำพาโบรอนถูกระบุครั้งแรกในปี 2002
ส่วนโบรอนเข้มข้นสูงจะยับยั้งการเจริญของพืชจึงเนื้อดินที่มีโบรอนสูงอย่างออสเตรเลียตอนใต้ยากต่อทำการเกษตร กำลังวิจัยการตัดต่อพันธุกรรมเพื่อทนต่อโบรอน
หน้าที่ทางชีววิทยา

โบรอนเป็นแร่ธาตุที่สังคัญต่อผนังเซลล์ ถ้าเนื้อดินขาดโบรอนจะก่อภาวะเลี้ยงไม่โตทั่วพืช แต่ความเข้นข้นโบรอนในเนื้อดินเกิน 1 ppm ก็เกิดอาการตายเฉพาะส่วนของใบและปลายยิ่งพืชที่อ่อนไหวต่อโบรอนจะเกิดอาการเมื่อเกิน 0.8 ppm ถ้าเกิน 1.8 ppm จะเกิดอาการทุกพืชรวมพืชทนโบรอนและเมื่อเกิน 2.0 ppm เกือบจะไม่มีพืชไหนเจริญได้อย่างปกติและบางส่วนไม่สามารถมีชีวิตได้ เมื่อโบรอนในเนื้อเยื่อเกิน 200 ppm จะเริ่มมีอาการดังกล่าว
โบรอนคาดว่าเป็นธาตุที่จำเป็นในสัตว์เลี้ยงลูกด้วยนมแต่ไม่ทราบหน้าที่ของโบรอนอย่างชัดเจน ยกตัวอย่างเช่นหนูที่ก่อให้เกิดโรคขาดโบรอนโดยการให้อาหารสกัดโบรอนออกและกรองฝุ่นในอากาศออกมีผลกระทบต่อขนตัวโบรอนจึงเป็นธาตุจำเป็นต่อรักษาร่างการของหนูและปริมาณต้องการคาดว่าน้อยมาก
หลังปี ค.ศ. 1989 มีการโต้เถียงกันว่าโบรอนเป็นแร่ธาตุที่มีหน้าที่ทางชีววิทยาในสัตว์รวมมนุษย์ กระทรวงการเกษตรของสหรัฐอเมริกาทดลงให้โบรอน 3 mg ต่อวันกับผู้หญิงวัยทอง ผลที่ออกมาคือลดการถ่ายเทแคลเซียมร้อยละ 44 กระตุ้นเอสโตรเจนและวิตามิน D และมีโอกาสสามารถควบคุมโรคกระดูกพรุนแต่ไม่สามารถสรุปได้ว่าผลกระทบดังกล่าวเป็นเพราะหน้าที่ทางแร่ธาตุ หรือหน้าที่ทางยา สถาบันสุขภาพแห่งชาติ สหรัฐอเมริกากล่าวว่า "มนุษย์ปกติควรรับโบรอนระหว่าง 2.1 ถึง 4.3 mg ต่อวัน"
หน้าที่ทางชีววิทยา > ปัญหาสุขภาพและความเป็นพิษ

ธาตุโบรอน โบรอนออกไซด์ โบเรต เกลือโบเรตและออร์เกโนโบรอนส่วนใหญ่ ไม่เป็นพิษฉับพลันต่อมนุษย์เหมือนเกลือแกง LD50 ต่อสัตว์มีค่า ประมาณ 6 กรัมต่อน้ำหนัก 1 กิโลกรัมและสารที่มี LD50 สูงกว่า 2 กรัมต่อน้ำหนัก 1 กิโลกรัมเป็นไม่เป็นพิษ ยังไม่ทราบปริมาณต่ำที่สุดถึงแก่กรรม มีรายงานว่ารับโบรอน 4 กรัมต่อวันคาดว่าเกินปริมาณนั้นจะเป็นพิษต่อร่างกาย ถ้ารับ 0.5 กรัมต่อวันติดต่อกัน 50 วัน เกิดอาการท้องผูกและปัญหาทางระบบย่อยอาหาร ในการบำบัดด้วยการจับยึดนิวตรอนจะได้รับโบเรต 20 กรัมโดยไม่เกิดอาการอื่น ๆ สัตว์ประเภทปลาสามารถดำรงชีวิตในสาละลายโบเรตอิ่มตัว 30 นาทีและสามารถมีชีวิตได้นานกว่าเมื่ออยู่ในสารละลายโซเดียมโบเรต โบเรตมีความเป็นพิษต่อแมลงสูงกว่าสัตว์จึงนิยมใช้เป็นยาฆ่าแมลง
โบรอนไฮไดรด์อย่างโบเรนและแก๊สที่คล้ายกันมีความเป็นพิษ โบรอนนั้นไม่เป็นพิษเหมือนโบรอนและสารประกอบอื่น ๆ แต่เกิดจากโครงสร้างทางเคมี
โบเรนเป็นสารไวไฟและเป็นพิษจึงต้องระมัดระวังในการใช้ โซเดียมโบรอนไฮไดรด์เป็นสารริดิวซ์ที่แรง สามารถปฏิกิริยากับน้ำ กรด สารออกซิไดซ์อย่างรุนแรงและเสี่ยงต่อไฟไหม้และระเบิด โบรอนเฮไรด์มีฤทธิ์กัดกร่อน
โรงแรมดุสิตธานี กรุงเทพฯ

"โรงแรมดุสิตธานี" เปลี่ยนทางมาที่นี่ สำหรับโรงแรมชื่อเดียวกันที่เปิดให้บริการใน พ.ศ. 2567 ดูที่ ดุสิต เซ็นทรัล พาร์ค § โรงแรมดุสิตธานี กรุงเทพฯ
| โรงแรมดุสิตธานี กรุงเทพฯ |
| --- | --- |
อาคารโรงแรมเดิมในปี 2556
th
โรงแรมในเครือ: เครือดุสิตธานี
ข้อมูลทั่วไป
สถานะ: ถูกรื้อถอน
ประเภท: โรงแรม
ที่ตั้ง: 946 ถนนสีลม แขวงสีลม เขตบางรัก กรุงเทพมหานคร 10500
พิกัด: 13°43′42″N 100°32′14″E﻿ / ﻿13.72833°N 100.53722°E﻿ / 13.72833; 100.53722
พิธีเปิด: 27 กุมภาพันธ์ พ.ศ. 2513
ปิดใช้งาน: 5 มกราคม พ.ศ. 2562
เจ้าของ: ท่านผู้หญิงชนัตถ์ ปิยะอุย
ข้อมูลทางเทคนิค
จำนวนชั้น: 23
การออกแบบและการก่อสร้าง
เป็นที่รู้จักจาก: โรงแรมในเครือโรงแรมระดับนานาชาติที่เปิดดำเนินการมายาวนานที่สุดในประเทศไทย, โรงแรมระดับ 5 ดาวแห่งแรกในกรุงเทพฯ
ข้อมูลอื่น
จำนวนห้อง: 517
จำนวนร้านอาหาร: 2
จำนวนบาร์: 2
โรงแรมดุสิตธานี กรุงเทพฯ (อังกฤษ: Dusit Thani Bangkok) เป็นอดีตโรงแรมหรูในเขตบางรัก เคยเป็นอาคารที่สูงที่สุดของประเทศเมื่อเปิดให้บริการในปี พ.ศ. 2513 โดยถือเป็นทรัพย์สินแห่งแรกของเครือดุสิตธานี งานรื้อถอนอาคารเริ่มในปี พ.ศ. 2562 และสิ้นสุดในปี พ.ศ. 2563 โรงแรมใหม่ที่มีชื่อเดียวกันมีกำหนดเปิดให้บริการในปี พ.ศ. 2567 โดยเป็นส่วนหนึ่งของดุสิต เซ็นทรัล พาร์ค
ประวัติ

โรงแรมดุสิตธานีก่อตั้งโดย ท่านผู้หญิงชนัตถ์ ปิยะอุย เป็นโรงแรมแห่งที่ 2 ของเธอต่อจากโรงแรมปริ๊นเซสบนถนนเจริญกรุง ซึ่งเปิดในปี พ.ศ. 2491 และขยายตัวตามอุตสาหกรรมการบริการของกรุงเทพฯ ที่เติบโตในช่วงสงครามเย็น โรงแรมตั้งอยู่บนที่ตั้งเดิมของบ้านศาลาแดงซึ่งเคยเป็นที่พำนักของเจ้าพระยายมราช (ปั้น สุขุม) อดีตเสนาบดีกระทรวงมหาดไทยในสมัยรัชกาลที่ 6 และผู้สำเร็จราชการแทนพระองค์ในสมัยรัชกาลที่ 8 ตรงมุมตะวันออกเฉียงใต้ของสี่แยกศาลาแดง จุดเริ่มต้นของถนนสีลม
ตัวอาคารมีความสูง 23 ชั้น นับเป็นอาคารสูงแห่งแรกในประเทศไทย และใช้สถาปัตยกรรมแบบไทยเดิมร่วมสมัยที่ออกแบบโดยกลุ่ม Kanko Kikaku Sekkeisha ที่นำโดย โยโซะ ชิบาตะ สถาปนิกชาวญี่ปุ่น ในส่วนของชื่อโรงแรมได้ตั้งตามชื่อเมืองจำลองของพระบาทสมเด็จพระมงกุฎเกล้าเจ้าอยู่หัว อันแปลว่า "เมืองสวรรค์" ซึ่งแต่เดิมพระองค์เคยมีพระราชประสงค์ที่ต้องการจะสร้างเมืองแห่งประชาธิปไตย และให้ชื่อว่า ดุสิตธานี นั่นเอง ซึ่งการตั้งชื่อโรงแรมยังเป็นการเทิดพระเกียรติแด่พระบาทสมเด็จพระมงกุฎเกล้าเจ้าอยู่หัวไปในตัว เนื่องมาจากพื้นที่ตั้งของโรงแรมตั้งอยู่ตรงข้ามสวนลุมพินี และมีพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัวประดิษฐานอยู่
สมเด็จพระนางเจ้ารำไพพรรณี พระบรมราชินี เสด็จพระราชดำเนินทรงเปิดโรงแรมดุสิตธานี กรุงเทพฯ เมื่อวันที่ 27 กุมภาพันธ์ พ.ศ. 2513 เมื่อเปิดให้บริการดุสิตธานีเป็นโรงแรมขนาดใหญ่ที่สุด และเป็นอาคารสูงที่สุดของไทยในเวลานั้น อีกทั้งได้นำสิ่งใหม่มาให้สังคมในกรุงเทพ เช่น ดิสโก้เธค, ห้องบอลรูม และภัตตาคารที่ชั้นบนสุดของอาคาร นอกจากนี้ โรงแรมยังสะท้อนความเป็นไทยผ่านการตกแต่งและการให้บริการ แขกคนสำคัญที่เคยพักโรงแรมแห่งนี้ เช่น วิตนีย์ ฮิวสตัน, กวินเน็ธ พัลโทรว์, โรนัลด์ เรแกน และทอม โจนส์ เป็นต้น
เหตุการณ์สำคัญ > พุ่มพวง ดวงจันทร์ อิน คอนเสิร์ต

ในวันที่ 18 มกราคม พ.ศ. 2529 พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จพร้อมด้วยพระเจ้าหลานเธอ พระองค์เจ้าพัชรกิติยาภา ทอดพระเนตรคอนเสิร์ตของพุ่มพวง ดวงจันทร์ ณ ห้องนภาลัยบอลรูม นับเป็นคอนเสิร์ตของนักร้องลูกทุ่งที่จัดในโรงแรมหรูใจกลางกรุงเทพมหานครเป็นครั้งแรก
เหตุการณ์สำคัญ > นางงามจักรวาล

โรงแรมดุสิตธานี กรุงเทพฯ เป็นสถานที่พำนักของผู้เข้าประกวดนางงามจักรวาลในครั้งที่ประเทศไทยเป็นเจ้าภาพทั้ง 3 ครั้ง คือปี 1992, 2005 และ 2018 รวมทั้งกองประกวดยังมีการจัดกิจกรรมภายในโรงแรมด้วย
การรื้อถอนอาคาร

บทความหลัก: ดุสิต เซ็นทรัล พาร์ค
ในเดือนมีนาคม พ.ศ. 2560 เครือดุสิตธานีได้ประกาศต่อสัญญาเช่าที่ดินกับสำนักงานทรัพย์สินพระมหากษัตริย์เป็นระยะเวลา 30 ปี พร้อมกับระยะเวลาปลอดหนี้อีก 7 ปี และได้รับสิทธิ์ในการเช่าต่อเนื่องอีก 30 ปี รวมทั้งสิ้น 67 ปี เครือดุสิตธานีจึงประกาศแผนพัฒนาและยกระดับโรงแรมดุสิตธานี กรุงเทพฯ ซึ่งถือเป็นหนึ่งในโรงแรมที่เป็นที่นิยมระดับโลก ด้วยการจับมือกับบริษัท เซ็นทรัลพัฒนา จำกัด (มหาชน) ร่วมพัฒนาโครงการพัฒนาพื้นที่เชิงพาณิชยกรรมแบบผสม (Mixed-use) บนที่ดินขนาดใหญ่ ซึ่งประกอบไปด้วย โรงแรมดุสิตธานี กรุงเทพฯ แห่งใหม่ อาคารที่พักอาศัย อาคารสำนักงาน พื้นที่ค้าปลีก ขึ้นมาทดแทน เพื่อตอบรับต่อการพัฒนาเมืองและย่านธุรกิจสำคัญของกรุงเทพมหานคร ซึ่งนำมาสู่การรื้อถอนอาคารเดิมของโรงแรมดุสิตธานี โดยเดิมกำหนดดำเนินการในช่วงเดือนเมษายน พ.ศ. 2561 ก่อนจะเลื่อนออกไปเป็นช่วงต้นปีถัดมา และดำเนินการรื้อถอนแล้วเสร็จในปี พ.ศ. 2563
รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2539

ประเทศไทยใช้การประหารชีวิตด้วยการยิงเป้านี้ตั้งแต่ พ.ศ. 2477 ถึง พ.ศ. 2546 หลังจากการแก้ไขประมวลกฎหมายลักษณะอาญา ร.ศ.127 ว่าด้วยการประหารชึวิตจากการ "ให้เอาไปตัดศีรษะเสีย" เป็น "ให้เอาไปยิงเสียให้ตาย" ในปี พ.ศ. 2477 ปืนกลมือที่ใช้ประหารชีวิตครั้งแรกเป็นเอ็มเพ 18 หรือ เบิร์กมันน์ เอ็มเพ 18 โดยใช้ในการประหารชีวิตสิบเอกสวัสดิ์ มะหะหมัด 12 กันยายน พ.ศ. 2478 ต่อมาในปี พ.ศ. 2520 ได้มีการเปลี่ยนปืนกลมือจากเบิร์กมันน์เป็นเฮคแลร์อุนด์คอค เอ็มเพ 5 หรือ ปืนกลมือเอ็มพี 5 เอสดี 3 สำหรับปืนกลมือเบิร์กมันน์นี้ใช้ประหารชีวิตผู้ต้องขังมาแล้วจำนวน 213 คน โดยการประหารชีวิตด้วยการยิงเป้าในประเทศไทยส่วนใหญ่จะประหารชีวิตที่เรือนจำกลางบางขวาง โดยการประหารชีวิตในเรือนจำของจังหวัดที่เกิดเหตุจะเป็นการประหารโดยคำสั่งนายกรัฐมนตรีด้วยอำนาจมาตรา 21 หรือมาตรา 200 ของรัฐธรรมนูญแห่งราชอาณาจักรไทยซึ่งเป็นการประหารชีวิตในช่วงนายกรัฐมนตรีเกรียงศักดิ์ ชมะนันท์ โดยหลังจากการประหารชีวิตพลทหารสายทอง แสงแก้ว เมื่อวันที่ 12 กุมภาพันธ์ พ.ศ. 2522 ที่เรือนจำจังหวัดอุดรธานี ในความผิดฐานร่วมกันข่มขืนกระทำชำเราและฆ่าคนตายโดยเจตนา ซึ่งการประหารของเขาเดิมจะเกิดขึ้นที่เรือนจำกลางอุดรธานีเมื่อวันที่10 กุมภาพันธ์ พ.ศ. 2522 ที่เรือนจำกลางอุดรธานีพร้อมกับผู้ก่อเหตุคนอื่น 3 คน แต่เมื่อ 04.30 น. เขาได้ก่อเหตุพยายามอัตวินิบาตกรรมโดยการแทงตนเองด้วยขวดน้ำปลาที่ทุบเป็นปากฉลามในห้องควบคุมพิเศษของเรือนจำมณฑลทหารบกที่ 3 แต่รอดชีวิตมาได้ การประหารชีวิตของเขาจึงเลื่อนออกไปเป็นวันที่ 12 กุมภาพันธ์ ซึ่งหลังจากการประหารชีวิตสายทองการ ประหารชีวิตทั้งหมดเกิดขึ้นที่เรือนจำกลางบางขวาง 
หลังจากการประหารชีวิตสมโภชน์ ชื่นชม, ไพริน ณ วันดี, คำพัน อรรถศรี และ สุวรรณ คำภูษา เมื่อวันที่ 18 กันยายน พ.ศ. 2530 ในความผิดฐานฆาตกรรม ประเทศไทยได้ไม่มีการประหารชีวิตเป็นเวลาเกือบ 9 ปี ก่อนจะกลับมาประหารชีวิตใหม่อีกครั้งในปี พ.ศ. 2539 โดยเป็นการประหารชีวิตพรหมมาศ หรือ จุ่น เลื่อมใส อายุ 38 ปี ชาวอำเภอพานทอง จังหวัดชลบุรี โดยถูกประหารชีวิตเมื่อวันที่ 26 มกราคม พ.ศ. 2539 ในความผิดฐานปล้นทรัพย์เป็นเหตุให้ผู้อื่นถึงแก่ความตายจากการฆาตกรรมพลเมืองดีระหว่างการปล้นร้านขายยา ที่อำเภอบ้านโพธิ์ จังหวัดฉะเชิงเทรา และยังได้ก่อเหตุฆาตกรรมลูกเรือที่ร้านอาหารในอำเภอสัตหีบและเจ้าหน้าที่ตำรวจขณะจับกุมวงไพ่ที่อำเภอพานทอง ในช่วงปี พ.ศ. 2528 ถึง พ.ศ. 2530 ต่อมาหลังจากการประหารชีวิต สุดใจ ชนะ อายุ 57 ปี ในความผิดฐานฆ่าผู้อื่นโดยไตร่ตรองไว้ก่อนเมื่อวันที่ 11 ธันวาคม พ.ศ. 2545 ในปี พ.ศ. 2546 รัฐบาลได้มีการเสนอแก้พ.ร.บ. แก้ไขเพิ่มเติมประมวลกฎหมายอาญา (ฉบับที่ 16) พ.ศ. 2546 โดยแก้ไขมาตรา 19 ว่า " ผู้ใดต้องโทษประหารชีวิต ให้ดำเนินการด้วยวิธีฉีดยาหรือสารพิษให้ตาย"ได้ประกาศในราชกิจจานุเบกษาโดยเริ่มมีผลบังคับใช้ในวันที่ 19 กันยายน 2546 โดยเป็นการเปลี่ยนวิธีการประหารชีวิตจากการยิงเป้าเป็นการฉีดสารพิษ
ข้อมูลประชากร

| อายุ | อายุ |  |
| --- | --- | --- |
| ไม่ทราบ | 1 |  |
| 20–29 | 6 |  |
| 30–39 | 18 |  |
| 40–49 | 10 |  |
| 50–59 | 8 |  |
| 60–69 | 1 |  |
เพศ
| ชาย | 42 |  |
| หญิง | 1 |  |
ศาสนา
| พุทธ | 40 |  |
| อิสลาม | 3 |  |
ความผิดฐาน
| ฆาตกรรม | 32 |  |
| ยาเสพติด | 11 |  |
ปีที่ประหารชีวิต
| 2539 | 1 |  |
| 2540 | 2 |  |
| 2541 | 2 |  |
| 2542 | 16 |  |
| 2543 | 1 |  |
| 2544 | 11 |  |
| 2545 | 11 |  |
นายกรัฐมนตรี
| บรรหาร ศิลปอาชา | 1 |  |
| ชวลิต ยงใจยุทธ | 2 |  |
| ชวน หลีกภัย | 19 |  |
| ทักษิณ ชินวัตร | 22 |  |
ดูเพิ่ม

โทษประหารชีวิตในประเทศไทย
รายชื่อผู้หญิงที่ถูกประหารชีวิตในประเทศไทยตั้งแต่ พ.ศ. 2477
รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530
รายชื่อบุคคลที่ถูกประหารชีวิตด้วยการฉีดยาตายในประเทศไทย
เชิงอรรถ

↑  ถูกตัดสินประหารชีวิตจากคดีฆาตกรรมนายเอียด พรหมนุช ที่อำเภอกระบุรี เมื่อวันที่20 พฤษภาคม พ.ศ. 2535 และถูกศาลชั้นต้นตัดสินประหารชีวิตในคดีฆาตกรรมในพื้นที่สถานีภูธรราชกรูด อำเภอเมืองระนอง แต่เขาถูกยกฎีกาและประหารชีวิตจากคดีฆาตกรรมที่อำเภอกระบุรี โดยเขายังมีคดีฆาตกรรมที่ถูกอายัดเอาไว้แล้วยังไม่ได้ฟ้องอีกอย่างน้อย 3 คดี
↑  ไม่ได้มีการยื่นหนังสือถวายฎีกาทูลเกล้าฯ จึงจำเป็นต้องบังคับคดีให้ประหารชีวิตตามคำตัดสินของศาลอุทธรณ์ โดยเป็นนักโทษประหารรายแรกที่ถูกบังคับคดีให้ประหารชีวิตโดยกรมราชทัณฑ์ ซึ่งหลังจากที่ประหารชีวิตนักโทษรายนี้แล้ว เรือนจำกลางบางขวางจึงออกข้อบังคับให้นักโทษประหารทุกรายที่ถูกศาลพิพากษาให้ประหารชีวิตและคดีถึงที่สุดแล้ว ต้องยื่นหนังสือถวายฎีกาทูลเกล้าฯ เพื่อขอพระราชทานอภัยโทษ ถึงแม้ว่านักโทษประหารบางรายจะไม่ประสงค์ยื่นหนังสือถวายฎีกาทูลเกล้าฯ ก็ตาม
↑  ถูกจับกุมเมื่อวันที่ 27 กุมภาพันธ์ พ.ศ. 2536 ขณะให้อาหารนกพิราบที่ท้องสนามหลวง
↑  เป็นนักโทษคดียาบ้ารายแรกที่ถูกประหารชีวิต
↑  เป็นนักโทษที่ถูกประหารชีวิตในวันต่อต้านยาเสพติดโลก ซึ่งได้มีการประกาศรายชื่อในขณะที่มีการแถลงสารจากนายกรัฐมนตรีผ่านการถ่ายทอดสดของโทรทัศน์รวมการเฉพาะกิจแห่งประเทศไทย
↑  มือปืนชื่อดังของภาคใต้ซึ่งก่อคดีหลายคดีไว้ในหลายพื้นที่ ถูกตัดสินประหารชีวิตจากคดีฆาตกรรมนายสุรชัย อึ้งกุศลมงคล ที่ร้านค้าของสุรชัยในตำบลบ้านนา อำเภอจะนะ จังหวัดสงขลา เมื่อวันที่ 18 พฤษภาคม พ.ศ. 2540 และถูกศาลอุทธรณ์ตัดสินประหารชีวิตในคดีฆาตกรรมในพื้นที่สถานีตำรวจภูธรเมืองสงขลา แต่เขาถูกยกฎีกาและประหารชีวิตจากคดีฆาตกรรมที่อำเภอจะนะ
บรรณานุกรม

อรรถยุทธ พวงสุวรรณ (2565). คำสารภาพสุดท้ายของนักโทษประหาร. กรุงเทพ: เพชรประกาย. ISBN 9786165786645.
'เชาวเรศน์ จารุบุณย์ (2553). บันทึก.....แดนประหาร คุกบางขวาง. กรุงเทพ: ดอกหญ้า 2000. ISBN 9789746907576.
Amnistía Internacional (2540). Informe Sobre El Deute Extern a L'estat Espan (ภาษาคาตาลัน). แคว้นกาตาลุญญา: Icaria. ISBN 9788474263299.
ลิงก์จากภายนอก

ความสัมพันธ์ระหว่างภาษากับภาพตัวแทนของนักโทษประหารและการประหารชีวิต ในหนังสือพิมพ์รายวันไทย
กระบวนการสู่การกระทำความผิดในคดีฆาตกรรมของนักโทษประหาร
การซ้อนทับจับวางของวาทกรรมทัณฑวิทยา: วงศาวิทยาของการใช้โทษประหารและความรุนแรงเพื่อการลงทัณฑ์ในประวัติศาสตร์ไทย
มี่นต้ามองชีน

นะมี่นต้ามองชีน
มี่นต้ามองชีน (พม่า: မင်းသားမောင်ရှင်, ออกเสียง: [mɪ́ɰ̃ðá màʊɰ̃ ʃɪ̀ɰ̃]) เป็นหนึ่งในนะหลวง 37 ตนของพม่า พระองค์เป็นโอรสของพระเจ้ามินชินสอ และเป็นพระราชนัดดาของพระเจ้าอลองสิธูแห่งพุกาม ขณะเมื่อยังเป็นสามเณรหนุ่มได้ตกชิงช้าจนสิ้นพระชนม์
แม่มดกับทหารรับจ้าง

| --- | --- |
แม่มดกับทหารรับจ้าง
ปกไลต์โนเวลเล่มแรกฉบับภาษาไทย
魔女と傭兵 (Majo to Yōhei)
ชื่อภาษาอังกฤษ: Witch and Mercenary
แนว: โลดโผน จินตนิมิต
นวนิยายชุด
เขียนโดย: โจโฮคิเตคิ คาเอรุ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 9 มิถุนายน 2564 – ปัจจุบัน
ไลต์โนเวล
เขียนโดย: โจโฮคิเตคิ คาเอรุ
วาดภาพโดย: คานาเสะ เบนซ์
สำนักพิมพ์: Micro Magazine
สำนักพิมพ์ภาคภาษาไทย: ฟีนิกซ์
ในเครือ: GCN Bunko
กลุ่มเป้าหมาย: ชาย
วางจำหน่ายตั้งแต่: 19 พฤษภาคม 2566 – ปัจจุบัน
จำนวนเล่ม: 5 (ญี่ปุ่น)   2 (ไทย) (หนังสือ)
มังงะ
เขียนโดย: โจโฮคิเตคิ คาเอรุ
วาดภาพโดย: มิยางิ มาโกโตะ
สำนักพิมพ์: โคดันชะ
ในเครือ: Shōnen Magazine Comics
นิตยสาร: แม็กกาซีนพ็อกเก็ต
กลุ่มเป้าหมาย: โชเน็ง
วางจำหน่ายตั้งแต่: 28 มกราคม 2567 – ปัจจุบัน
จำนวนเล่ม: 4 (ญี่ปุ่น) (หนังสือ)
 สถานีย่อยการ์ตูนญี่ปุ่น
แม่มดกับทหารรับจ้าง (ญี่ปุ่น: 魔女と傭兵, โรมาจิ: Majo to Yōhei) เป็นซีรีส์ไลต์โนเวลญี่ปุ่น เขียนโดยโจโฮคิเตคิ คาเอรุ และวาดภาพโดยคานาเสะ เบนซ์ เริ่มเผยแพร่ออนไลน์บนเว็บไซต์โนเวลสร้างโดยผู้ใช้โชเซ็ตสึกะ นิ นาโรในเดือนมิถุนายน 2564 ภายหลังได้รับลิขสิทธิ์โดยสำนักพิมพ์ Micro Magazine และเริ่มตีพิมพ์เป็นหนังสือในเครือ GCN Bunko ในเดือนพฤษภาคม 2566 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ มังงะดัดแปลงวาดภาพโดยมิยางิ มาโกโตะ เริ่มตีพิมพ์ในนิตยสารแม็กกาซีนพ็อกเก็ตบนเว็บไซต์มังงะของสำนักพิมพ์โคดันชะในเดือนมกราคม 2567
สื่อ > ไลต์โนเวล

แม่มดกับทหารรับจ้างเขียนโดยโจโฮคิเตคิ คาเอรุ เริ่มเผยแพร่ออนไลน์บนเว็บไซต์โนเวลสร้างโดยผู้ใช้โชเซ็ตสึกะ นิ นาโรเมื่อวันที่ 9 มิถุนายน 2564 ภายหลังได้รับลิขสิทธิ์โดยสำนักพิมพ์ Micro Magazine ซึ่งวาดภาพโดยคานาเสะ เบนซ์ และเริ่มตีพิมพ์เป็นหนังสือในเครือ GCN Bunko เมื่อวันที่ 19 พฤษภาคม 2566 ปัจจุบันวางจำหน่ายถึงเล่มที่ห้าเมื่อเดือนพฤศจิกายน 2567
เมื่อวันที่ 17 สิงหาคม 2567 เว็บไซต์ทางการของสำนักพิมพ์ฟีนิกซ์ได้ประกาศลิขสิทธิ์ไลต์โนเวลแม่มดกับทหารรับจ้างในประเทศไทย ในรูปแบบสิ่งพิมพ์เริ่มวางจำหน่ายเล่มแรกเมื่อวันที่ 17 กันยายน ต่อมาในรูปแบบดิจิทัลเริ่มวางจำหน่ายเล่มแรกบนเว็บไซต์เมบมาร์เก็ตตั้งแต่วันที่ 21 ตุลาคม ก่อนที่สำนักพิมพ์จะประกาศอย่างเป็นทางการเกี่ยวกับการวางจำหน่ายในรูปแบบดิจิทัลผ่านโซเชียลมีเดียในวันที่ 22 ตุลาคม ไลต์โนเวลฉบับภาษาไทยแปลโดยอิทธิกร บุญเมือง
สื่อ > มังงะ

มังงะดัดแปลงวาดภาพโดยมิยางิ มาโกโตะ เริ่มตีพิมพ์ในนิตยสารแม็กกาซีนพ็อกเก็ตบนเว็บไซต์มังงะของสำนักพิมพ์โคดันชะเมื่อวันที่ 28 มกราคม 2567 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่สี่เมื่อเดือนมกราคม 2568
สื่อ > มังงะ > หนังสือมังงะ

| # | วันที่ออกจำหน่าย | ISBN |
| --- | --- | --- |
| 1 |  9 พฤษภาคม 2567 | 978-4-06-535542-8 |
| 2 |  9 กรกฎาคม 2567 | 978-4-06-536134-4 |
| 3 |  8 ตุลาคม 2567 | 978-4-06-536765-0 |
| 4 |  8 มกราคม 2568 | 978-4-06-537761-1 |
แหล่งข้อมูลอื่น

เว็บโนเวล ที่โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการไลต์โนเวล (ในภาษาไทย)
เว็บไซต์ทางการมังงะ (ในภาษาญี่ปุ่น)
แม่มดกับทหารรับจ้าง (นิยาย) ที่เครือข่ายข่าวอนิเมะ
มังกะยอฉะวา

นะมังกะยอฉะวา
การถวายเครื่องดื่มแอลกอฮอล์และสุราแด่นะมังกะยอฉะวา
มังกะยอฉะวา หรือ มี่นกะยอฉะวา (พม่า: မင်းကျော်စွာ, ออกเสียง: [mɪ́ɰ̃ tɕɔ̀zwà]) หรือรู้จักในชื่อ อูมี่นจอ และ โกจี้จอ เป็นหนึ่งในนะหลวง 37 ตนของพม่า เป็นตัวแทนของบุคคลในประวัติศาสตร์หลายคน เรื่องเล่าแรกระบุว่าเขาคือโอรสของเต้นโคแห่งพุกาม ถูกลอบสังหารโดยพระเชษฐา อีกเรื่องเล่าระบุว่าเขาเป็นที่ปรึกษาของพระเจ้าอลองสิธูแห่งพุกาม เสียชีวิตเนื่องจากติดเหล้า อีกเรื่องเล่าระบุว่าเขาคือมังรายกะยอฉะวา เจ้าชายรัชทายาทแห่งอังวะ ซึ่งสิ้นพระชนม์ระหว่างปฏิบัติหน้าที่ในสงครามสี่สิบปี อีกเรื่องเล่าระบุว่าเขาเป็นโอรสของพระเจ้าแปร มีการกล่าวว่าเขาเป็นคนขี้เมา นักชนไก่ และนักขี่ที่เก่งกาจ ถูกสังหารโดยเหยื่อของเขาที่กลายมาเป็นผีร้าย
มะงเวตอง หญิงชาวบ้านคนหนึ่งถูกมังกะยอฉะวาล่อลวงเมื่อครั้นที่ทั้งคู่ยังเป็นมนุษย์ และถูกเขาทอดทิ้ง เธอคิดถึงเขาอย่างมาก จนพี่ชายของเธอซึ่งไม่เห็นด้วยกับมังกะยอฉะวา โกรธและผลักเธอตกหน้าผา เธอเป็น นะ ช่วยเหลือผู้หญิงที่ถูกสามีหรือคนรักทอดทิ้ง
มังกะยอฉะวา เป็นผู้พิทักษ์คนเมาและนักพนัน และมอบความมั่งคั่งแก่ผู้ที่เขาโปรดปราน ศาลเจ้าหลักของเขาตั้งอยู่ในบ้านเกิดที่เมืองปะคาน ใกล้ปะโคะกู ภาคมะกเว ซึ่งมีการจัดงานเทศกาลทุกเดือนมีนาคม
ชีนโก้น

นะชีนโก้น
ชีนโก้น (พม่า: ရှင်ကုန်း, ออกเสียง: [ʃɪ̀ɰ̃ ɡóʊɰ̃], แปลว่า นางค่อม) เป็นหนึ่งในนะหลวง 37 ตนของพม่า เธอเป็นสาวใช้ของพระเจ้าฝรั่งมังศรีแห่งอังวะและร่วมรบกับเขา เธอเสียชีวิตขณะเดินทางกลับเมืองหลวงอังวะ
รูปลักษณ์นะของนางเป็นรูปกำลังเดินกะเผลกพร้อมแขนทั้งสองข้างที่ห้อยลงมา
นิคม ไวยรัชพานิช

| นิคม ไวยรัชพานิช |
| --- | --- |


รองประธานรัฐสภาไทย และ  ประธานวุฒิสภาไทย
ดำรงตำแหน่ง 14 สิงหาคม พ.ศ. 2555 – 8 พฤษภาคม พ.ศ. 2557  (1 ปี 267 วัน)
ก่อนหน้า: พลเอกธีรเดช มีเพียร
ถัดไป: พรเพชร วิชิตชลชัย
 
ข้อมูลส่วนบุคคล
เกิด: 4 ตุลาคม พ.ศ. 2490 (77 ปี) อำเภอท่าตะเกียบ จังหวัดฉะเชิงเทรา ประเทศไทย
พรรคการเมือง: ไทยรักษาชาติ (2561–2562)
คู่สมรส: นพมาศ ไวยรัชพานิช

นิคม ไวยรัชพานิช (เกิด 4 ตุลาคม พ.ศ. 2490) เป็นที่ปรึกษาผู้ว่าราชการกรุงเทพมหานคร (นายชัชชาติ สิทธิพันธุ์) อดีตประธานวุฒิสภา และเป็นอดีตสมาชิกวุฒิสภาจังหวัดฉะเชิงเทรา
ประวัติ

นายนิคม ไวยรัชพานิช เกิดเมื่อวันที่ 4 ตุลาคม พ.ศ. 2490 ที่อำเภอท่าตะเกียบ จังหวัดฉะเชิงเทรา จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาระดับปริญญาตรีวิทยาศาสตรบัณฑิต (สาขาสุขาภิบาล) จากมหาวิทยาลัยมหิดล ระดับปริญญาโท วิทยาศาสตรมหาบัณฑิต (คอมพิวเตอร์ศาสตร์) จากจุฬาลงกรณ์มหาวิทยาลัย และ M.PA. Public Affairs จากมหาวิทยาลัย San Jose State University สหรัฐอเมริกา
การทำงาน

นายนิคม เคยรับราชการในสังกัดกรุงเทพมหานคร ตั้งแต่ปี พ.ศ. 2516 เคยดำรงตำแหน่งสูงสุดคือ รองปลัดกรุงเทพมหานคร (ระดับ 10) ต่อมาหลังเกษียณอายุได้รับเลือกตั้งเป็นสมาชิกวุฒิสภา จังหวัดฉะเชิงเทรา ในการเลือกตั้ง พ.ศ. 2551 และได้รับเลือกจากวุฒิสภา ให้ดำรงตำแหน่งรองประธานวุฒิสภา คนที่ 1 เมื่อวันที่ 18 มีนาคม พ.ศ. 2551
จากนั้นในปี พ.ศ. 2555 ได้รับเลือกให้ดำรงตำแหน่งประธานวุฒิสภา โดยเอาชนะนายพิเชต สุนทรพิพิธ ด้วยคะแนน 77 ต่อ 69 นายนิคมได้ใช้อำนาจในฐานะประธานวุฒิสภาทุกวิถีทาง ในการผลักดันการแก้รัฐธรรมนูญให้ ส.ว. ทั้งหมดมาจากการเลือกตั้ง อย่างไรก็ตามภายหลังศาลรัฐธรรมนูญวินิจฉัยว่าการแก้รัฐธรรมนูญประเด็นที่มาของส.ว. ไม่เป็นไปตามเจตจำนงค์ของรัฐธรรมนูญ คณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติเป็นเอกฉันท์ชี้มูลความผิดกรณีจงใจใช้อำนาจหน้าที่กระทำผิดบทบัญญัติรัฐธรรมนูญ มาตรา 270 ทำให้เขาต้องหยุดปฏิบัติหน้าที่ ในวันที่ 20 มีนาคม พ.ศ. 2557
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 18 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง ต่อมาในปี พ.ศ. 2565 ได้รับการแต่งตั้งเป็นที่ปรึกษาผู้ว่าราชการกรุงเทพมหานคร